**Patvirtinta**

**Lietuvos kino centro prie Kultūros ministerijos**

**direktoriaus 2023 m. d. įsakymu Nr.**

**(Sutarties dėl neatlygintino lėšų filmo gamybai suteikimo rekomendacinė forma)**

**SUTARTIS DĖL NEATLYGINTINO LĖŠŲ FILMO GAMYBAI SUTEIKIMO Nr. \_\_\_\_\_\_**

Vilnius, 202\_\_ m. \_\_\_\_\_\_\_diena

**\_\_\_\_\_\_\_\_\_\_\_\_\_\_\_\_\_,** juridinio asmens kodas \_\_\_\_\_\_\_\_\_\_\_\_, registruotos buveinės adresas \_\_\_\_\_\_\_\_\_\_\_\_\_\_\_(toliau – **Investuotojas[[1]](#footnote-2)**), atstovaujama direktoriaus/-ės \_\_\_\_\_\_\_\_\_\_\_,

ir

**\_\_\_\_\_\_\_\_\_\_\_\_\_\_\_\_\_,** juridinio asmens kodas \_\_\_\_\_\_\_\_\_\_\_\_\_\_\_, registruotos buveinės adresas \_\_\_\_\_\_\_\_\_\_\_\_\_\_\_ (toliau – **Filmo gamintojas**), atstovaujama direktoriaus/-ės \_\_\_\_\_\_\_\_\_\_\_\_\_\_\_,

toliau šioje sutartyje Investuotojas ir Filmo gamintojas kartu vadinami **Šalimis**, o kiekvienas atskirai – **Šalimi,** sudarė šią sutartį dėl neatlygintino lėšų filmo gamybai suteikimo (toliau – **Sutartis**).

1. **Sutarties objektas**

1.1 Šia Sutartimi Investuotojas įsipareigoja šioje Sutartyje nustatyta tvarka skirti Filmo gamintojui Sutarties 2.1 papunktyje nustatyto dydžio pinigų sumą filmo, kurio darbinis pavadinimas yra „\_\_\_\_\_\_\_\_\_\_\_\_\_\_\_“ (toliau – **Filmas**), gamybos išlaidoms finansuoti. Filmo režisierius/-iai –\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1.2. Lietuvos kino centras prie Kultūros ministerijos Filmo gamintojui yra išdavęs Filmą kvalifikuojančią pažymą Nr. \_\_\_\_\_\_, kuria patvirtino, kad Filmas atitinka kultūrinio turinio vertinimo kriterijus, nustatytus Lietuvos Respublikos kultūros ministro ir Lietuvos Respublikos finansų ministro 2013 m. gruodžio 20 d. įsakymu Nr. ĮV-892/1K-406 patvirtintame Lietuvos Respublikoje gaminamo filmo kultūrinio turinio ir gamybos vertinimo tvarkos apraše. Filmą kvalifikuojančios pažymos kopija yra pridedama prie šios Sutarties.

1.3. Filmo gamintojas patvirtina, kad Filmo dalies gamybos išlaidos bus ne mažesnės kaip \_\_\_\_\_\_\_\_\_\_\_\_ EUR (*\_\_\_\_\_\_\_\_\_\_\_\_\_\_\_ eurų*). Sutarties 2.1 papunktyje nustatyto dydžio neatlygintinai suteiktų lėšų suma neviršija 30% visų Filmo gamybos išlaidų.

1.4. Filmo gamintojas patvirtina, kad Filmo gamyba neatlygintinai suteiktų lėšų sumos gavimo dieną nėra baigta.

1. **Neatlygintinai suteiktų lėšų suma ir jos išmokėjimas**
	1. Investuotojas įsipareigoja, ne vėliau, kaip iki 202\_ m. \_\_\_\_\_\_\_\_\_\_\_\_\_\_\_ d. šioje Sutartyje nustatyta tvarka neatlygintinai suteikti Filmo gamintojui \_\_\_\_\_\_\_\_\_\_\_\_\_\_\_ **EUR** **(**\_\_\_\_\_\_\_\_\_\_\_\_\_\_\_ **eurų)** lėšų sumą Filmo gamybai (toliau –**suma**). Suma negali būti naudojama jokiu kitu būdu, išskyrus jos tiesioginę paskirtį, t.y. Filmo gamybai.
	2. Sutarties 2.1 papunktyje nurodyta suma pervedama į Filmo gamintojo banko sąskaitą: **Nr. LT**\_\_\_\_\_\_\_\_\_\_\_\_\_\_\_ **banke** \_\_\_\_\_\_\_\_\_\_\_\_\_\_\_ .
	3. Investuotojas sumą suteikia neatlygintinai ir tai suteikia teisę pasinaudoti Lietuvos Respublikos pelno mokesčio įstatymo 172 ir 462 straipsniuose nustatytomis lengvatomis (Lietuvos Respublikos pelno mokesčio įstatyme nustatyta tvarka sumažinti apmokestinamąsias pajamas ir pelno mokestį ).
	4. Filmo gamintojas, gavęs sumą, įsipareigoja Lietuvos kino centrui prie Kultūros ministerijos pateikti reikalingus dokumentus Investicijos pažymos[[2]](#footnote-3) išdavimui ir prašyti išduoti Investicijos pažymą Investuotojui. Filmo gamintojas įsipareigoja dėti maksimalias pastangas, kad Investicijos pažyma būtų išduota Investuotojui kuo greičiau, bet ne vėliau kaip per teisės aktuose numatytą terminą.
	5. Jeigu investuotojui nebus išduota Investicijos pažyma ir Investuotojas dėl to negalės pasinaudoti Pelno mokesčio įstatyme numatyta pelno mokesčio lengvata, Filmo gamintojas įsipareigoja nuo šių aplinkybių paaiškėjimo momento visą sumą nedelsiant (be ne vėliau nei per 1 (vieną) darbo dieną) grąžinti Investuotojui.
2. **Šalių atsakomybė**
	1. Jeigu Šalis pažeidžia savo šia Sutartimi prisiimtus įsipareigojimus ar pateikia klaidingus patvirtinimus ar garantijas, ji įsipareigoja kitai Šaliai atlyginti žalą ir padengti jai bet kokius ir visus nuostolius, išlaidas ir kaštus, kurias nukentėjusioji Šalis patyrė dėl tokio pažeidimo ar klaidingo patvirtinimo. Šalys patvirtina ir sutinka, kad atsižvelgiant į galiojančius įstatymus, nuostolių atlyginimas pagal šį Sutarties 3.1 papunktį neatleidžia Šalies pažeidėjos nuo tolesnio šia Sutartimi prisiimtų įsipareigojimų vykdymo.
3. **Nenugalima jėga (force majeure)**
	1. Nė viena šalis neatsako už visišką ar dalinį įsipareigojimų pagal Sutartį neįvykdymą, jeigu ji įrodo, kad įsipareigojimų neįvykdė dėl nenugalimos jėgos (force majeure) aplinkybių, atsiradusių po Sutarties įsigaliojimo dienos.
	2. Nenugalimos jėgos (force majeure) aplinkybių sąvoka apibrėžiama ir Sutarties šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“. Šalis, negalinti laiku įvykdyti, tinkamai įvykdyti savo sutartinių įsipareigojimų dėl nenugalimos jėgos (force majeure) aplinkybių, turi kiek įmanoma greičiau, bet ne vėliau kaip per 1 (vieną) darbo dieną nuo aplinkybių paaiškėjimo dienos elektroniniu paštu arba registruotu paštu informuoti apie tai kitą šalį. Šalis, pažeidusi nurodytą terminą, atleidžiama nuo atsakomybės tik nuo to momento, kada kita šalis gavo jos pranešimą apie nenugalimos jėgos (force majeure) aplinkybes.
	3. Nenugalima jėga nelaikoma tai, kad įsipareigojimams pagal Sutartį vykdyti Šalis neturi reikiamų finansinių išteklių arba Šalių kontrahentai pažeidžia savo prievoles.
	4. Jeigu aplinkybė, dėl kurios neįmanoma Sutarties įvykdyti, laikina, tai Šalis atleidžiama nuo atsakomybės tik tokiam laikotarpiui, kuris yra protingas, atsižvelgiant į tos aplinkybės įtaką Sutarties vykdymui.
	5. Sutarties neįvykdžiusi Šalis privalo pranešti kitai Šaliai apie Sutarties 4.1. papunktyje numatytos aplinkybės atsiradimą bei jos įtaką Sutarties vykdymui per 5 (penkias) dienas nuo aplinkybės atsiradimo dienos. Tais atvejais, kai Šalis nepraneša apie Sutarties 4.1. papunktyje numatytų aplinkybių atsiradimą, ji privalo atlyginti kitos Šalies dėl nepranešimo patirtus nuostolius.
4. **Sutarties nutraukimas**
	1. Bet kuri iš Šalių gali nutraukti šią Sutartį vienašališkai dėl esminio šios Sutarties pažeidimo pateikdama rašytinį pranešimą kitai Šaliai, jeigu:
	2. Investuotojas pažeidžia šios Sutarties 2.1. papunktį;
	3. Filmo gamintojas, paaiškėjus šios Sutarties 2.5 papunktyje nurodytoms aplinkybėms, neįvykdo savo įsipareigojimų Investuotojui.
5. **Ginčų sprendimas**
	1. Visi iš Sutarties kylantys ginčai bus sprendžiami derybų keliu. Jei derybų keliu Šalys nesugebės pasiekti susitarimo, ginčo sprendimas bus perduotas Lietuvos Respublikos kompetentingam teismui.
	2. Visi ginčai, kylantys tarp Šalių, bus sprendžiami pagal Lietuvos Respublikos teisės aktus.
6. **Kitos sąlygos**
	1. Šalys pareiškia ir garantuoja, kad jos yra deramu būdu įregistruotos ir veikiančios pagal registravimo vietos įstatymus bei registracijos dokumentus; asmenys, pasirašantys Šalių vardu, turi visas teises ir įgaliojimus, leidžiančius pasirašyti šią Sutartį. Šalys taip pat patvirtina ir garantuoja, kad jų (Šalių) registravimo vietos įstatymai leidžia sudaryti ir vykdyti tokio tipo sutartis bei atlikti paslaugas, kurios apibrėžtos šioje Sutartyje. Tais atvejais, kai Šalis patyrė nuostolių dėl kitos Šalies pateiktos neteisingos ir (ar) netikslios informacijos, kaltoji Šalis privalo juos (nuostolius) padengti.
	2. Šalys savo bendradarbiavimą grindžia griežtais konfidencialumo reikalavimais, t.y. jokia informacija apie Sutartį, Sutarties vykdymą, Sutarties sudarymo aplinkybes, ikisutartinius santykius negali būti atskleista tretiesiems asmenims be išankstinio kitos Šalies sutikimo. Šalis, pažeidusi konfidencialumo reikalavimus, privalo padengti visus kitos Šalies patirtus nuostolius ir negautas pajamas.
	3. Šalys privalo informuoti viena kitą apie bet kokius jų (Šalių) rekvizitų ar banko sąskaitų duomenų pasikeitimus. Nepranešus apie tokius pasikeitimus, bet kokia korespondencija, išsiųsta Šaliai žinomu adresu, bus laikoma gauta.
	4. Sutartis yra sudaryta lietuvių kalba trimis egzemplioriais, turinčiais vienodą juridinę galią, po vieną egzempliorių kiekvienai iš Šalių ir vienas Lietuvos kino centrui (siunčiama kopija).
	5. Ši Sutartis gali būti pakeista ir/ar papildyta tik raštišku Šalių susitarimu.
	6. Nė viena Šalis negali perleisti savo teisių ar pareigų pagal šią Sutartį.
	7. Jeigu kuri nors šios Sutarties nuostata prieštarauja įstatymams arba dėl kokios nors priežasties tampa dalinai arba visai negaliojančia, ji nedaro negaliojančiomis likusių Sutarties nuostatų. Tokiu atveju, Šalys susitaria pakeisti negaliojančią nuostatą teisiškai veiksminga norma, kuri, kiek tai įmanoma, turėtų tą patį teisinį ir ekonominį rezultatą kaip ir pakeistoji norma.

|  |  |
| --- | --- |
| **Investuotojas** |  **Filmo gamintojas** |
| \_\_\_\_\_\_\_\_\_\_\_\_\_\_\_Juridinio asmens kodas: \_\_\_\_\_\_\_\_\_\_\_\_\_\_\_PVM kodas \_\_\_\_\_\_\_\_\_\_\_\_\_\_\_Adresas: \_\_\_\_\_\_\_\_\_\_\_\_\_\_\_, VilniusBankas: \_\_\_\_\_\_\_\_\_\_\_\_\_\_\_A/s Nr. [LT\_\_\_\_\_\_\_\_\_\_\_\_\_\_\_](https://e.seb.lt/web/ifirma.w?sesskey=cbcanaUHepkdaYibdcpSzcjdbiVobdjn&act=STATEMENT1&lang=LIT&frnam=X&val_id=99&acc_no=LT167044060008172642)Direktorius/-ė\_\_\_\_\_\_\_\_\_\_\_\_\_\_\_ |

|  |
| --- |
| \_\_\_\_\_\_\_\_\_\_\_\_\_\_\_Juridinio asmens kodas: \_\_\_\_\_\_\_\_\_\_\_\_\_\_\_PVM kodas \_\_\_\_\_\_\_\_\_\_\_\_\_\_\_Adresas: \_\_\_\_\_\_\_\_\_\_\_\_\_\_\_, VilniusBankas: \_\_\_\_\_\_\_\_\_\_\_\_\_\_\_A/s Nr. LT\_\_\_\_\_\_\_\_\_\_\_\_\_\_\_Direktorius/-ė \_\_\_\_\_\_\_\_\_\_\_\_\_\_\_ |

 |

**Šalių rekvizitai ir parašai**

1. LKC pažymi, kad investuotojas, pagal VMI teiktus išaiškinimus, suteikęs neatlygintai lėšų filmų gamybai negali gauti jokios kitos ekonominės naudos, išskyrus PMĮ 172 ir 462 straipsniuose reglamentuotą Pelno mokesčio lengvatą filmų gamybai. [↑](#footnote-ref-2)
2. Investicijos pažyma – tai patvirtinimas apie filmo gamintojui neatlygintinai suteiktų lėšų panaudojimo atitiktį Lietuvos Respublikos pelno mokesčio įstatymo 172 straipsnyje nustatytiems reikalavimams. [↑](#footnote-ref-3)